**RONDEL DE TOAMNA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RONDEL DE TOAMNĂ

Bătrânul soare, obosit,

Adoarme-n depărtări albastre.

O vara-ntreaga a dăruit

Culoare florilor din glastre.

Pe-aripa păsării maiastre,

Grăbită, toamna s-a ivit.

Adoarme-n depărtări albastre,

Bătrânul soare, obosit.

Luceferii au răsărit

În lumea miilor de astre,

Şi parcă, tainic ne-a zâmbit

Din lumea visurilor noastre,

Bătrânul soare, obosit.